In de Ferie simmer diesjohr am Meer gsi, un will d'Sunne do jo recht sticht, hämmer uns natürlich jede Tag guet icremt.  Damit's de Kinder meh Spass macht, hänn si immer ussueche dürfe, wie mer d'Creme druffmache solle - als "Würmli", als "Gsicht" oder als "Düpfli". Am beschde hänne ne d'Düpfli gfalle, die au gli in "Windpocke" umgnennt worde sinn.  Wo de Florian (2 1/2) an d'Reihe kunnt, schreit er gli: "Ich will au Poggemon ha !!".